Karksi-Nuia 26. august 2025 nr

**Vallavara võõrandamine**

**(Pärnu mnt 29, Abja-Paluoja)**

Mulgi vallale kuulub hoonestatud kinnistu aadressil Pärnu mnt 29, Abja-Paluoja, Mulgi vald, Viljandi maakond (katastritunnus 10701:003:0019, kinnistu nr 3469139). Hoonestatud kinnistu omamine ei ole Mulgi vallale valitsemise otstarbeks vajalik ning selle muul viisil kasutamine ja käsutamine ilma võõrandamiseta ei ole põhjendatud ega vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 34 lõike 1 punkti 8

**Mulgi Vallavolikogu o t s u s t a b:**

1. Võõrandada Mulgi vallale kuuluv hoonestatud kinnistu aadressil Pärnu mnt 29, Abja-Paluoja, Mulgi vald (elamumaa 100%, katastritunnus 10701:003:0019) suurusega 723 m2 enampakkumise korras elektrooniliselt internetikeskkonnas osta.ee. Kinnistul on elektriliitumine (35A) ja kahekordne amortiseerunud elamu.
2. Määrata hoonestatud kinnistu võõrandamise hinnaks 14 000,00 (neliteist tuhat) eurot.
3. Müügilepingu sõlmimisega seotud kulud (notaritasu, riigilõiv jmt) tasub ostja.
4. Vallavanemal või tema poolt volitatud isikul sõlmida notariaalne leping.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

(allkirjastatud digitaalselt)

Imre Jugomäe

Volikogu esimees